
Keco Logistikk AS er eid av Insula, og inngår som en del av forretningsområdet Insula Norge.
INSULA er et nordisk sjømatkonsern med hovedfokus på utvikling, foredling og salg av fisk og sjømatprodukter. Vår strategi er å være en komplett tilbyder av sjømat til dagligvare- og storhusholdningsmarkedet, med Norden som vårt hjemmemarked. Konsernet ble etablert i 2015. Fra vårt hovedkontor på Leknes i Lofoten, Norge, ledes en rekke sterke og tradisjonsrike sjømatbedrifter som alle har som mål å produsere og levere den beste sjømaten til kvalitetsbevisste forbrukere verden over. Vår bedriftsportefølje består av en rekke sjømatbedrifter i Norge, Sverige, Danmark, Finland og Island, og totalt sysselsetter konsernet rundt 1100 dyktige og dedikerte ansatte. Sammen representerer vi solid, tverrfaglig kompetanse tilknyttet foredling og salg av sjømat fra hav til bord, og et felles mål om å bidra til økt sjømatkonsum for en sunnere og mer bærekraftig verden.
Som leverandør av sjømat til et voksende marked, eiere av tradisjonelle bedrifter, og arbeidsgiver for engasjerte ansatte, følger det et stort ansvar. I Insula er vi opptatt av å bygge vår bedriftskultur basert på felles etiske prinsipper som sikrer gode arbeidsforhold og utvikling, for våre ansatte, i tillegg til trygg HMS, forsvarlig drift og produksjon. 
Gjennom våre prosesser for medarbeidersamtaler og medarbeiderundersøkelser kartlegger og følger vi kontinuerlig opp hvordan organisasjonen og enkeltmenneskene i Insula har det, med mål om å bygge en sterk kultur som ivaretar fellesskapet og den enkelte.
Våre interne Etiske retningslinjer (COC) er en del av The Insula Way. Formålet er å definere, tydeliggjøre og sikre rammer og forventninger til forretningsmessig etisk og korrekt opptreden for alle som opptrer som representanter for konsernet. Våre etiske retningslinjer gjelder for alle ansatte og styremedlemmer i konsernet, uavhengig av geografisk plassering eller selskapstilknytning. Det forventes derfor at alle setter av tid til å forstå innholdet og betydningen av disse, og at dette legges til grunn i den enkeltes arbeidshverdag. Respekt for mennesker og miljø, lovlydighet og integritet er vårt felles grunnlag for videre utvikling. 
Som ledd i å regulere samarbeidet med eksterne partnere og leverandører har Insula utarbeidet Etiske retningslinjer (COC) for leverandører. Disse er basert på FNs Global Compacts ti prinsipper om menneskerettigheter, arbeidsliv, miljø og antikorrupsjon, The International Labour Organization og OECDs retningslinjer, og beskriver forventninger og spesifikke krav våre leverandører skal overholde. I tillegg forventer Insula at alle leverandører, produktleverandører samt tjenesteleverandører og forretningspartner sørger for at deres underleverandører også møter kravene i disse retningslinjene og handler ansvarlig.
Overnevnte interne og eksterne Code of Conduct setter standarden for hvordan vi driver virksomheten vår. Respekt for mennesker og miljø, lovlighet og integritet er vårt felles grunnlag og lederskapsprinsipper, støttet av våre kjerneverdier; Nær, Modig og Engasjert. 

OM KECO LOGISTIKK AS
Keco Logistikk AS ble en del av Insula-konsernet i juli 2015 og har en stor grad av interne kunder fra Insula systemet, men også eksterne kunder.
Keco Logistikk AS er et lager- og logistikkselskap som opererer i det norske markedet. Selskapet har lagerlokasjonen i Våler i Østfold.
Adresse hovedkontor: Akershusstranda 1, 0150 Oslo, Norge 
Antall ansatte faste/i sesong: 8
Kontaktperson: Aksel Sørlie, Daglig leder
E-post adresse: aksel@keco.no
Nettadresse hvor rapporten er publisert: www.insula.no
Daglig leder er Aksel Sørli, og det er 7 ansatte på lageret som rapporterer til daglig leder.


Våler, 22. juni 2026

_________________________________
Daglig leder Aksel Sørlie 















HVORDAN KECO LOGISTIKK HAR FORANKRET ARBEIDET MED MENNESKERETTIGHETER OG ANSTENDIGE ARBEIDSFORHOLD
Egen virksomhet:
· Vi bygger vår bedriftskultur på felles etiske prinsipper som skal sikre trygge arbeidsforhold, god HMS, forsvarlig drift og kontinuerlig utvikling for våre ansatte. 
· Arbeidsforhold og etiske retningslinjer: Vi har etablert både interne og eksterne etiske retningslinjer (Code of Conduct), som signeres av ansatte og leverandører. Dette skal sikre etterlevelse av våre forpliktelser innen god forretningsetikk, menneskerettigheter og anstendige arbeidsforhold i hele verdikjeden. 
· Varsling og transparens: For å ivareta retten til varsling i henhold til AML § 2 A-1 har vi etablert en trygg, anonym og ekstern varslingskanal gjennom MittVarsel.no. 
· Dokumentasjon og kontroll: Vi følger opp sosial bærekraft gjennom aktsomhetsvurderinger og dobbel vesentlighetsanalyse, i tråd med kravene i CSRD (Corporate Sustainability Reporting Directive) og CSDDD (Corporate Sustainability Due Diligence Directive). 
· Tariffavtale og standarder: Keco Logisikk følger Tariff/Overenskomst for Fiskeindustribedrifter.
· Vi har et tett samarbeid med de tillitsvalgte og verneombud. Dette er viktig for selskapet, og også denne kanalen er essensiell for å avdekke eventuelle negative avvik.
Leverandørkjeder og forretningsforbindelser:
· Vår innkjøpsrutine krever at alle våre eksterne partnere og førsteleddsleverandører har signert Etiske retningslinjer (COC) for leverandører hvorpå ingrediensene i produktene blir evaluert ut fra Countries’ Risk Classification amfori BSCI: https://www.amfori.org/resource/country-risk-classification-2022 I vår bedrift jobber vi med aktsomhetsvurderinger gjennom å følge OECDs modell. Dette gjelder våre leverandører av råvarer, emballasje, serviceleverandører og andre samarbeidspartnere. 










AKTSOMHETSVURDERING 
Aktsomhetsvurderinger internt i Keco Logistikk: 
1. Mål: Alle ansatte har signert etiske retningslinjer
Tiltak: Utarbeide rutine for digital signering ved kontraktsinngåelse
Status: Utført

2. Mål: Alle ansatte vet hvor de kan varsle om kritikkverdige forhold, samt sikre at alle har tilgang på funksjonene som kreves for å gjennomføre en varsling
Tiltak: Etablert rutine for varsling som alle har tilgjengelig via personalsystemets personalhåndbok.
Status: Utført


Aktsomhetsvurdering ifm. leverandører og forretningsforbindelser: 
1. Mål: Oversikt over hvordan vi kan forebygge og redusere risiko for negativ påvirkning på mennesker, samfunn og miljø i vår leverandørkjede.
Tiltak: Overordnet risikokartlegging og prioritering basert på info. om land, bransje, sertifisering etc. *Risiko er basert på ”Countries’ Risk Classification amfori BSCI” https://www.amfori.org/resource/country-risk-classification-2022 
Status: Kontinuerlig under arbeid

2. Mål: Alle nye leverandører og forretningsforbindelser har signert siste versjon av CoC før inngåelse av nye avtaler
Tiltak: Rutine for inngåelse av nye avtaler med oppdatert CoC.
Status: Kontinuerlig under arbeid

3. Mål: Alle eksisterende leverandører og forretningsforbindelser har signert siste versjon av CoC. 
Tiltak: Rutine for inngåelse av nye avtaler med oppdatert CoC.
Status: Under arbeid

4. Mål: Ansvarlig innkjøpspraksis. Sårbarhetsvurdering og leverandørvurdering i forbindelse med innkjøp (for leverandører og artikler) 
Tiltak: Rutine for ansvarlig innkjøpspraksis 
Status: Kontinuerlig under arbeid



FUNN OG KONKLUSJON

Faktiske negative konsekvenser som virksomheten avdekket
Keco har få leverandører, og alle leverandørene er lokalisert i Norge. 
I rapporteringsperioden har det ikke blitt avdekket faktiske negative konsekvenser knyttet til menneskerettigheter og anstendige arbeidsforhold. Dette gjelder internt i egen virksomhet og for våre leverandører. 


image1.jpeg
¥ INSULA




image2.jpeg
¥ INsuLA




image3.png
“tKECO

LOGISTICS





